कोरोना के सारे रिकॉर्ड टूटे, एक दिन में 1,84,372 नए मामले, 1,027 मरीजों की मौत
देशभर में कोरोना के मामले बेकाबू रफ्तार से बढ़ते जा रहे हैं। पिछले 24 घंटे में कोरोना के 1,84,372 नए मामले सामने आने आए हैं जबकि 1,027 मरीजों की मौत हो गई है।
नई दिल्ली: देशभर में कोरोना के मामले बेकाबू रफ्तार से बढ़ते जा रहे हैं। पिछले 24 घंटे में कोरोना के 1,84,372 नए मामले सामने आने आए हैं जबकि 1,027 मरीजों की मौत हो गई है। स्वास्थ्य विभाग के ताजा आंकड़ों के मुताबिक देशभर में कोरोना के कुल पॉजिटिव मामलों की संख्या 1,38,73,825 हो गई है। वहीं देश भर में कोरोना संक्रमण से मरनेवालों की कुल संख्या बढ़कर 1,72,085 हो गई है। क्टिव मामलों की बात करें तो कुल संख्या 13,65,704 है और डिस्चार्ज हुए मामलों की कुल संख्या 1,23,36,036 है।महाराष्ट्र में 15 दिनों का राज्यव्यापी कर्फ्यूमहाराष्ट्र में मंगलवार को कोरोना वायरस संक्रमण के 60,212 नये मामले सामने आए और 281 लोगों की मौत हो गई। वहीं, राज्य सरकार ने हालात पर गौर करते हुए 14 अप्रैल रात आठ बजे से 15 दिनों का राज्यव्यापी कर्फ्यू लगाने की घोषणा की है। राज्य के स्वास्थ्य विभाग ने बताया कि नये मामलों के सामने आने के साथ राज्य में अब तक संक्रमित हुए लोगों की कुल संख्या बढ़ कर 35,19,208 हो गई, जबकि अब तक कुल 58,526 लोगों की महामारी से मौत हो चुकी है। संक्रमण के मामले चिंताजनक तरीके से बढ़ने के मद्देनजर मुख्यमंत्री उद्धव ठाकरे नीत महाविकास आघाडी सरकार ने 14 अप्रैल से 15 दिनों का राज्यव्यापी कर्फ्यू लगाने की मंगलवार को घोषणा की। उन्होंने कहा कि वह प्रधानमंत्री नरेंद्र मोदी से आग्रह कर रहे हैं कि महाराष्ट्र में ऑक्सीजन की मांग को पूरा करने के लिए वह पश्चिम बंगाल से या पूर्वोत्तर राज्यों से ऑक्सजीन की आपूर्ति करने के लिए सैन्य विमान भेजें। ठाकरे ने राज्य के लोगों को सोशल मीडिया के माध्यम से संबोधित करते हुए कहा कि बुधवार की रात आठ बजे से कर्फ्यू शुरू होगा और आवश्यक सेवाओं को इससे छूट दी गई है। ठाकरे ने कहा कि ‘‘लॉकडाउन की तरह’’ पाबंदियां लागू रहने तक आपराधिक दंड प्रक्रिया की धारा 144 (निषेधाज्ञा) लागू रहेगी। गुजरात में कोविड-19 के 6,690 नए मामले सामने आए गुजरात में मंगलवार को कोरोना वायरस संक्रमण के 6,690 नए मामले सामने आए जो कि प्रतिदिन सामने आने वाले मामलों की सर्वाधिक संख्या है। इसके साथ ही संक्रमण के कुल मामले बढ़कर 3,60,206 हो गए। राज्य के स्वास्थ्य विभाग की ओर से बताया गया कि कोविड-19 से 67 और मरीजों की मौत हो गई जिससे मृतकों की संख्या 4,922 पर पहुंच गई। राजधानी अहमदाबाद में पिछले 24 घंटे में संक्रमण के 2,251 नए मामले सामने आए। विज्ञप्ति के अनुसार, राज्य में अब तक 3,20,729 लोग ठीक हो चुके हैं और अभी 34,555 मरीज उपचाराधीन हैं। गुजरात में अब तक 84.04 लाख लोगों को कोविड-19 रोधी टीके की पहली खुराक और 11.61 लोगों को दूसरी खुराक दी जा चुकी है।